Yehowa yi mi tomi ji kaa ke nyumu kɛ yo sɛ gba si himi mi ɔ, a hi si daa. (1Mo 2:22-24) Ajuama bɔmi pɛ ji nɔ́ nɛ a ma nyɛ maa da nɔ kɛ po gba a mi. (Mal 2:16; Mat 19:9) Yehowa suɔ kaa nihi nɛ a sɛ gba si himi mi ɔ nɛ a ná bua jɔmi. Enɛ ɔ he ɔ, e ha Kristofohi sisi tomi mlaahi nɛ maa ye bua mɛ konɛ a kɛ nile nɛ hla nɔ nɛ a suɔ kaa a kɛ lɛ maa sɛ gba si himi mi, konɛ a ná bua jɔmi.—Fiɛlɔ 5:4-6.
HYƐ VIDEO NƐ JI, MƐNI JI SUƆMI NITSƐNITSƐ? LƆ Ɔ SE Ɔ, HA SANE BIMI NƐ ƆMƐ A HETO:
Mɛni tsɔɔ kaa nile ngɛ ga nɛ Frank kɛ Bonnie wo a bi Lizzy ɔ mi, nɛ a suɔ lɛ?
Mɛni he je nɛ ke o kɛ nɔ ko ngɛ nyɛɛe nɛ nyɛ maa sɛ gba si himi mi ɔ, e sɛ nɛ o susu kaa o ma nyɛ ma tsake nɔ ɔ?
Mɛni ga nɛ nile ngɛ mi nɛ Paul kɛ Priscilla wo Lizzy?
Mɛni he je nɛ Zach kɛ Maggie kɛ nyagbahi kpe ngɛ a gba si himi ɔ mi ɔ?
Mɛni Mawu jami mi otihi nɛ John kɛ Lizzy kɛ ma a hɛ mi?
Mɛni he je nɛ e sa kaa o le bɔ nɛ nɔ ko ngɛ ha ngɛ e “tsui mi” loko o ma o juɛmi nya si kaa o kɛ lɛ maa sɛ gba si himi mi ɔ? (1Pe 3:4)
Mɛni ji suɔmi nitsɛnitsɛ? (1Ko 13:4-8)